CELEX: 62019TN0694
Language: hu
Date: 2019-10-09 00:00:00
Title: T-694/19. sz. ügy: 2019. október 9-én benyújtott kereset – FI kontra Bizottság

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/102
            
         
      2019. október 9-én benyújtott kereset – FI kontra Bizottság
      (T-694/19. sz. ügy)
      (2019/C 399/121)
      Az eljárás nyelve: francia
      
         Felek
      
      
         Felperes: FI (képviselő: F. Moyse ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. március 8-i, a 2019. április 1-jei, valamint a 2019. augusztus 12-i határozatot;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      A felperes az özvegyi nyugdíj megállapítását tőle megtagadó 2019. március 8-i, 2019. április 1-jei, valamint 2019. augusztus 12-i bizottsági határozattal szemben benyújtott keresete alátámasztása érdekében a négy jogalapra hivatkozik.
      
                  1.
               
               
                  Az első jogalap az egyenlő bánásmód elvének megsértéséből, az életkoron alapuló hátrányos megkülönböztetésből, az élettársi kapcsolat jogi természetéből és a fogyatékosságból következő, az Európai Unió tisztviselői személyzeti szabályzata (a továbbiakban: személyzeti szabályzat) VIII. mellékletének 18–20. cikke szerinti jogellenességi kifogáson alapul.
               
            
                  2.
               
               
                  A második jogalap a személyzeti szabályzat VIII. mellékletének 18–20. cikke szerinti jog téves alkalmazásán alapul, mivel a Bizottságnak e cikkeket úgy kellett volna értelmeznie, hogy azok az életközösségre vonatkoznak, függetlenül attól, hogy a partnerek házasságban, bejegyzett élettársi közösségben vagy szabad élettársi kapcsolatban élnek.
               
            
                  3.
               
               
                  A harmadik jogalap a házastárs fogalmának az özvegyi nyugdíjjal kapcsolatos téves értelmezésén alapul, arra tekintettel, hogy a nyugati társadalom fejlődése e fogalom tág értelmezését igényli.
               
            
                  4.
               
               
                  A negyedik jogalap a felperes egyedi helyzete figyelembevételének mellőzéséből eredő nyilvánvaló értékelési hibán alapul. A felperes e téren arra hivatkozik, hogy házastársával egyrészt több mint tizenkilenc évig élt együtt, másrészt pedig házassága négy évig, hét hónapig és nyolc napig tartott.